EkBass/fiwiki-20250220-pages-articles huggingface dataset:
Olkaimet

Olkaimet ovat miesten, naisten ja lasten vaatteissa käytettyjä, olkapään yli kulkevia nauhoja, jotka kannattelevat rintaliivejä, muuta alusvaatetta, uimapukua, leninkiä, hametta, housuja, haalaria tai muuta vaatetta. Olkaimet voivat olla kiinteä osa vaatetta tai, etenkin miesten vaatetuksessa, erikseen hankittava asuste (arkikielessä henkselit), joka kannattelee housuja vyön asemesta. Olkaimia voidaan käyttää myös koristeena ilman että vaate erityisesti vaatisi kannattelemista. Naisten alusasuissa olkaimet ovat 1–2 cm levyisiä, kankaasta tai nauhasta valmistettuja. Ne on kiinnitetty vaatteeseen joko pysyvästi ompelemalla tai erilaisin irrotettavin soljin tai muin kiinnittimin, kuten metallirenkain, napein tai painonapein. Olkaimiin tai niiden kiinnittimiin rakennetaan usein myös mahdollisuus säätää niiden pituutta. Etenkin miesten olkaimet ovat yleensä joustavaa kudosta tai venyvää materiaalia, kuten kumia. Miesten olkainten kaksi päätyyppiä ovat kolmen kiinnityspisteen Y- ja neljän kiinnityspisteen H-olkaimet, jotka edestä katsoen näyttävät samanlaisilta. Y-tyypissä etuosan kaksi olkainta yhdistyvät selän keskellä yhteiseksi hihnaksi, joka kiinnittyy housunkaulukseen housujen keskikohdassa. Y-olkaimet muodostavat selässä siis Y-kirjaimen muotoisen kuvion. H-olkaimet muodostuvat kahdesta alusta loppuun erillisestä olkainnauhasta, jotka kuitenkin yleensä pidetään yhdessä keskelle selkää sijoittuvan solkimaisen takakappaleen avulla, jolloin ne muodostavat selässä pikemminkin X- kuin H-kirjaimen muotoisen kuvion. Olkaimet kiinnitetään housunkaulukseen perinteisesti napein, mutta nykyään yleisemmin metallisin puristuslukoin eli ”klipsein”.Y-mallin olkaimet ja H-mallin olkaimet, Helsingin Olkain Oy. Viitattu 27.7.2014. Varsinkin 2000-luvulla miesten olkaimet ovat saaneet entistä yleisemmin muotiasusteen leimaa entisen käyttöasusteen sijaan.http://www.taloussanomat.fi/ihmiset/2014/02/23/porhomuoti-meni- olkaimet-jaivat/20142519/139 == Kuvia == First Suspenders.png|Pikkupoika, jolla on napeilla kiinnitetyt, etupuolelta kahtia haarautuvat olkaimet. Tendo Choi (12207843384).jpg|Olkaimet ja rusetti == Lähteet == == Aiheesta muualla == Luokka:Asusteet Luokka:Kiinnitystarvikkeet
Varósia

Varósia (, tai Kapalı Maraş, kansainvälisesti usein Varosha) on Famagustan eli kreikkalaisittain Ammóchostoksen kaupungin eteläosa Pohjois-Kyproksen alueella Kyproksen saarella. Ennen Kyproksen kriisiä se oli turisteille suunnattu alue. Vuoden 1974 jälkeen se on vähitellen muuttunut aavekaupungiksi. == Historia == pienoiskuva|vasen|240px|Murenevia hotelleja Varósiassa. Famagusta oli suosituimpia matkailukohteita Kyproksella 1970-luvun alussa. Suosion kasvun myötä kaupunkiin rakennettiin monia uusia kerrostaloja ja hotelleja, muun muassa Varósian alueelle. Vuonna 1974 tehtiin Makarios III:ta vastaan Kreikan sotilasjuntan tukema vallankaappaus. Kyproksenkreikkalainen ortodoksi- arkkipiispa oli toiminut saarivaltion presidenttinä vuoden 1960 itsenäistymisestä lähtien. Makarioksen hallintotapa ei kuitenkaan aikaansaanut sopua turkkilais- ja kreikkalaistaustaisten asukkaiden välille. Kyproksenkreikkalaisille tuli lähtö kaupungista 15. elokuuta 1974. Turkin armeijan saatua sodassa alueen valtaansa se aitasi kaupungin, eikä ole tämän jälkeen päästänyt alueelle ketään muita kuin Turkin armeijan omaa väkeä ja YK:n henkilöstöä. Alueen rakennukset tuhoutuvat hiljalleen, koska niitä ei ole remontoitu yli 30 vuoteen. Turkkilaiset ja kreikkalaiset ovat aloittaneet neuvottelut Varósian uudelleenrakentamiseksi. == Lähteet == == Aiheesta muualla == Luokka:Aavekaupungit Luokka:Famagusta
Ioan Toman

Ioan Toman (s. 6. maaliskuuta 1959) on romanialainen haulikkoampuja. Toman on saavuttanut MM-kilpailuissa skeetissä joukkuekultaa Nikosiassa 1995, henkilökohtaista hopeaa Nikosiassa 2007 ja henkilökohtaista pronssia Suhlissa 1986. ==Lähteet== * * Luokka:Romanialaiset ampujat Luokka:Vuonna 1959 syntyneet Luokka:Elävät henkilöt
Sojuz TMA-15

Sojuz TMA-15 oli Venäjän avaruusjärjestön miehitetty avaruuslento ISS- avaruusasemalle. Baikonurin kosmodromilta Kazakstanista Sojuz FG- kantoraketilla 27. toukokuuta 2009 kello 10.34 UTC laukaistu lento vei kolme Retkikunta 20-miehistön jäsentä asemalle. Telakoituminen ISS:ään tapahtui 29. toukokuuta 2009 12.34 UTC. Sojuz TMA-15 laskeutui maahan 1. joulukuuta 2009. TMA-15 oli Sojuz-avaruusaluksen 102. miehitetty lento sitten vuoden 1967 Sojuz 1:n. Sojuz on telakoituneena Kansainväliseen avaruusasemaan Retkikuntien 20 ja 21 aikana hätäpelastautumisaluksena. ISS:n kuusihenkiset miehistöt alkoivat tämän lennot myötä. Roman Romanenko on kolmas toisen sukupolven avaruuslentäjä: hänen isänsä ensimmäinen avaruuslento tapahtui Sojuz 26:lla. Robert Thirsk oli ensimmäinen Sojuzilla lentänyt kanadalainen aikaisempien kanadalaisten avaruuslentäjien lennettyä avaruussukkulalla. Frank De Winnestä tuli ensimmäinen länsieurooppalainen ISS:n komentaja. ==Miehistö== ===Avaruuteen laukaistiin=== *Roman Romanenko - Venäjän avaruusjärjestö, aluksen päällikkö *Frank De Winne - Belgia/ESA *Robert Thirsk - Kanadan avaruusjärjestö ===Laskeutui=== * Roman Romanenko - Venäjän avaruusjärjestö * Frank De Winne - Belgia/ESA * Robert Thirsk - Kanadan avaruusjärjestö ===Varamiehistö=== *Dimitri Kondratiev - Venäjän avaruusjärjestö *André Kuipers - Alankomaat, ESA *Chris Hadfield - Kanadan avaruusjärjestö ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2009 avaruustoiminta
Uljaala

Uljaala () on historiallinen kaupunginosa ja kunnallishallintoalue Pietarin kaupungin Kirovin piirissä Venäjällä. Se sijaitsee Pietarin lounaisosassa. Kunnallishallintoalue rajoittuu lännessä Marsalkka Žukovin prospektiin, pohjoisessa Sotilas Korzunin katuun ja Veteraanien prospektiin, idässä Ljonja Golikovin katuun ja etelässä Baltian rautatiehen, jolla on Uljaalan asema. 1600-luvulla paikalla sijaitsi Uljaalan kylä. 1800-luvulla seudulle syntyi huvila-asutusta. Leningradin piirityksen aikana Uljaalan eteläpuolelta kulki rintamalinja, ja suurin osa sen rakennuksista tuhoutui. 1960-luvun lopulta lähtien seudulle on rakennettu suuria kerrostaloalueita. ==Lähteet== ==Aiheesta muualla== * Uljaalan kunnallishallintoalueen sivusto Luokka:Kirovin piiri Luokka:Pietarin historialliset kaupunginosat
Anastásios Chapésiis

Anastásios ”Tásos” Chapésiis (, s. 26. helmikuuta 1987, kansainvälisesti myös Anastasios Chapeshis) on kyproslainen haulikkoampuja ja nuorten maailmanmestari. Chapésiis voitti nuorten maailmanmestaruuden skeetissä Nikosiassa 2007 tuloksella 121 kiekkoa. == Lähteet == * * Luokka:Elävät henkilöt Luokka:Kyproslaiset ampujat Luokka:Vuonna 1987 syntyneet
Orskoi

Orskoi () on historiallinen kaupunginosa ja Krasnogvardeiskin piiriin kuuluva kunnallishallintoalue Pietarin kaupungissa Venäjällä. Se sijaitsee kaupungin itäosassa Ohtajoen vasemmalla rannalla. 1730-luvulla paikalle syntyi Rževskaja sloboda -niminen asutus, joka sai nimensä omistajansa kapteeni V.F. Rževskin mukaan. 1800-luvulla seudulle perustettiin tykistön harjoitusalue. Toisen maailmansodan alussa rakennettiin sotilaslentokenttä, jolla oli suuri merkitys Leningradin piirityksen aikana. Alueella on teollisuutta ja eri aikoina rakennettuja asuinkortteleita. Pietarin ja Laatokan välisellä rautatiellä on Orskoin asema. ==Lähteet== ==Aiheesta muualla== * Orskoin kunnallishallintoalueen sivusto Luokka:Krasnogvardeiskin piiri (Pietari) Luokka:Pietarin historialliset kaupunginosat
Leikkausvoima

Leikkausvoima (tunnus Q) on lujuusopin suure, jonka yksikkönä on N (Newton). ==Määritelmä== Kannattimen poikkileikkauksen leikkausvoimaksi Q sanotaan niiden kahden sisäisen voimasysteemin resultantteja eli summavektoreita, jotka estävät kyseessä olevan leikkauksen eri puolilla olevia kannattimen osia siirtymästä toisiinsa nähden poikittaissuunnassa leikkauksen kohdalla. ==Merkkisääntö== Leikkausvoimaa pidetään positiivisena, jos leikkauksen oikealla puolella (positiivisella puolella) oleva kannattimen osa pyrkii alaspäin (positiiviseen suuntaan) ja siis vasemmalla puolella (negatiivisella puolella) oleva osa ylöspäin (negatiiviseen suuntaan). Vastakkaisessa tapauksessa Q on negatiivinen. ==Lähteet== * Luokka:Jatkuvan aineen mekaniikka
Valkjärvi

Valkjärvi voi tarkoittaa: ;paikkakuntia: * Valkjärvi, entinen Suomen kunta Karjalankannaksella Neuvostoliitolle luovutetulla alueella * Valkjärvi eli Mitšurinskoje, nykyinen Venäjän kunta ja sen keskustaajama Käkisalmen piirissä * Valkjärvi, kylä Nurmijärvellä * Valkjärvi, kylä Porvoossa * Valkjärvi, kylä Ruokolahdella * Valkjärvi, kylä Salossa ;järviä: * Valkjärvi, järvi Asikkalan Iso-Äiniöllä * Valkjärvi, järvi Asikkalan Kalkkisissa * Valkjärvi, järvi Asikkalan Rutalahdella * Valkjärvi, järvi Hailuodossa * Valkjärvi, järvi Hausjärvellä * Valkjärvi, järvi Heinolan kirkonkylässä * Valkjärvi, järvi Heinolan Hirvisalossa * Valkjärvi, järvi Heinolan Kausassa * Valkjärvi, järvi Heinolan Kesiöllä * Valkjärvi, järvi Heinolan Kousassa * Valkjärvi, järvi Heinolan Makkaramäellä * Valkjärvi, järvi Heinolan Marjoniemessä * Valkjärvi, järvi Heinolan Vierumäellä * Valkjärvi, järvi Hollolassa * Valkjärvi, järvi Hämeenkyrössä * Valkjärvi, järvi Hämeenlinnan Evolla * Valkjärvi, järvi Koivukehän kylässä Hämeenlinnassa * Valkjärvi, järvi Sappeen kylässä Hämeenlinnassa * Valkjärvi, järvi Hämeenlinnan Vuolijoella ja Pälkäneellä * Valkjärvi, järvi Karkkilassa * Valkjärvi, järvi Kiskossa * Valkjärvi, järvi Kouvolan Paljakassa * Valkjärvi, järvi Kouvolan Pesäntäjärvellä * Valkjärvi, järvi Kouvolassa Repoveden kansallispuistossa * Valkjärvi, järvi Kouvolan Tirvassa * Valkjärvi, järvi Kouvolassa ja Heinolassa lähellä Uimilan kylää * Valkjärvi, järvi Kuhmoisten Sappeella * Valkjärvi, järvi Kärkölässä * Valkjärvi, järvi Lohjalla (järvi 23.074.1.006) * Valkjärvi, järvi Mikkelin Kekkolassa * Valkjärvi, järvi Mikkelin Lyytikkälässä * Valkjärvi, järvi Myrskylän ja Askolan kuntien rajalla (järvi 17.006.1.001) * Valkjärvi, järvi Mäntyharjun Ketunkylässä * Valkjärvi, järvi Mäntyharjun Pankalahdella * Valkjärvi, järvi Mäntyharjun Tyllilässä * Valkjärvi, järvi Nurmijärvellä * Valkjärvi, järvi Oriveden Kutemassa * Valkjärvi, järvi Oriveden Naappilassa * Valkjärvi, järvi Padasjoen kirkonkylässä * Valkjärvi, järvi Pertunmaalla * Valkjärvi, järvi Pomarkun ja Siikaisten rajalla * Valkjärvi, järvi Pornaisissa * Valkjärvi, järvi Someron ja Tammelan rajalla * Valkjärvi, järvi Sysmän Vintturissa * Valkjärvi, järvi Tammelassa * Valkjärvi (), järvi Karjalankannaksella entisessä Valkjärven kunnassa * Valkjärvi, järvi Vihdin ja Siuntion rajalla (järvi 22.003.1.006) * Valkjärvi, järvi Ylöjärven Kyöstilässä * Iso Valkjärvi, järvi Asikkalan Kopsuolla * Iso Valkjärvi, järvi Hämeenlinnassa * Iso Valkjärvi, järvi Iitissä * Iso Valkjärvi, järvi Kuhmoisten Kissankulmalla * Riikosten Valkjärvi, järvi lähellä Riikosten kylää Hämeenlinnassa * Vähä Valkjärvi, järvi Asikkalan Kopsuolla * Vähä Valkjärvi, järvi Hämeenlinnan Evolla * Vähä Valkjärvi, järvi Iitissä * Vähä Valkjärvi, järvi Kuhmoisten Kissankulmalla == Katso myös == * Valgjärv, vironkielisiä järvennimiä Luokka:Järvien täsmennyssivut
Kerman valtakunta

pienoiskuva|Kerman raunioita Kerman valtakunta (Karmah tai Kerma) oli Ylä- Egyptin eteläpuolella Nubiassa kukoistanut niloottinen kulttuuri, jota on aikoinaan erehdytty pitämään pelkkänä muinaisten egyptiläisten etuvartioasemana. Alueella sittemmin tehdyt arkeologiset kaivaukset ovat kuitenkin osoittaneet, että siellä oli oma kulttuuri. Ensimmäinen maininta Kermasta on faarao Senusret I:n aikakaudelta. Hän kutsui aluetta nimellä Kuš. Senusret III valloitti Sai-saaren noin vuonna 1826 eaa., mutta vetäytyi ja asetti rajaksi Semnan sekä kielsi kušilaisia tulemasta siitä pohjoisemmaksi, paitsi käydäkseen kauppaa. Egyptin heikon 13. dynastian aikana (noin 1756–1630 eaa.) Kerman ruhtinaat valtasivat Wawatin linnoitukset ja noin vuonna 1630 eaa. he tekivät ryöstöretken itse Egyptiin. Näiltä ajoilta ovat peräisin Kerman hallitsijoiden kumpuhautojen rikkaat esinelöydöt. Niilin suistoaluetta tuolloin hallinneet hyksot pitivät tiiviisti yhteyttä Kerman kanssa, ja kun Thebassa hallinnut Kamose hyökkäsi hyksojen kimppuun, yritti hyksofaarao Apopi liittoutua Kerman kanssa. Kamose onnistui kuitenkin vangitsemaan Apopin lähettämän sanansaattajan, eikä liitto toteutunut. Kukistettuaan hyksot lopullisesti Theban faaraot tunkeutuivat myös Nubiaan. Thutmosis I johti sotaretkeä, jonka aikana egyptiläiset valloittivat Kerman ja tuhosivat Kušin valtion. Kerman hallitsijat haudattiin suuriin moniosaisiin kumpuhautoihin. Niissä hallitsijat makasivat korokkeella satojen uhrattujen hovimiestensä ympäröimänä. Upeimmista haudoista on löytynyt hyksojen keramiikkaa, sinettejä ja skarabeita sekä egyptiläistä esineistöä. == Lähteet == Luokka:Afrikan entiset monarkiat
The Hardest Part

”The Hardest Part” on englantilaisen rock-yhtye Coldplayn kappale. Se julkaistiin 3. huhtikuuta 2006 neljäntenä singlenä yhtyeen kolmannelta albumilta X&Y;:ltä. Singleä ei julkaistu konkreettisena Britanniassa eikä Yhdysvalloissa, vaan se julkaistiin vain radioihin. Kappale nousi silti Billboard-lehden Hot Adult Contemporary Tracks -singlelistalla sijalle 37. ”The Hardest Part” sijoittui listoille myös Italiassa ja Uudessa-Seelannissa. CD-singlet julkaistiin Kanadaan, Eurooppaan ja Australiaan (Taiwaniin julkaistiin erikoisversio CD:stä). Singlen CD-versiota alettiin myydä Britanniassa 19. kesäkuuta 2007. Kaikki yhtyeen jäsenet osallistuivat kappaleen tekemiseen. Kappale on pianolla soitettu balladi, joka alkaa kaksinuottisella melodialla, jota seuraa sähkökitara ja hidastempoiset rummut. Kriitikoiden arviot ”The Hardest Partista” olivat yleisesti ottaen positiivisia. == Kappaleet == === Promo-CD === # ”The Hardest Part” – 4:25 === Maailmanlaajuinen CD-julkaisu === # ”The Hardest Part” – 4:27 # ”How You See the World” (konserttitallenne Earls Courtista) – 4:16 == Listasijoitukset == Lista (2006) Sijoitus Australian ARIA singlelista 40 Alankomaiden singlelista 25 Italian singlelista 19 Uuden-Seelannin RIANZ singlelista 28 Billboardin Hot Adult Contemporary Tracks -singlelista 37 == Aiheesta muualla == *Yhtyeen viralliset kotisivut Luokka:Vuoden 2006 kappaleet Luokka:Coldplayn kappaleet
Pieni-Ohta

Pieni-Ohta () on historiallinen kaupunginosa ja Krasnogvardeiskin piiriin kuuluva kunnallishallintoalue Pietarissa Venäjällä. Se sijaitsee Ohtajoen suussa Nevan rannalla. Kunnallishallintoalue rajoittuu lännessä Nevaan, idässä Suomen rautatiesillan ylittävään rataan ja pohjoisessa Ohtajokeen. 1800-luvulla – 1900-luvun alussa Pieni-Ohta oli Pietarin teollista laitakaupunkia. Vuonna 1911 avattiin Suuren-Ohtan silta, joka yhdisti sen keskustaan. Vuonna 1922 alue liitettiin Pietarin kaupunkiin. 1920–1930-luvuilla Nevan ranta rakennettiin uudelleen ja 1950-luvulla muotoutui alueen keskus Zanevskaja-aukio. Asuntorakentamista jatkettiin 1960-luvulla. Vuonna 1965 avattiin Aleksanteri Nevalaisen silta, joka yhdistää Pienen-Ohtan Nevan valtakatuun. Vuonna 1985 otettiin käyttöön Novotšerkasskajan metroasema. ==Lähteet== ==Aiheesta muualla== * Pienen-Ohtan kunnallishallintoalueen sivusto Luokka:Krasnogvardeiskin piiri (Pietari) Luokka:Pietarin historialliset kaupunginosat
Alyson Reed

Alyson Reed (s. 11. tammikuuta 1958 Anaheim, Kalifornia) on yhdysvaltalainen näyttelijä, joka on näytellyt muun muassa opettaja Darbusia High School Musical -elokuvissa. Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Ritual

Ritual on L'Amourderin eli englannin kielellä esiintyneiden Sielun Veljien vuonna 1986 julkaistu EP-levy. ==Kappaleet== A-puoli # # # B-puoli # * # # ==Kokoonpano== *Ismo Alanko – laulu, kitara, basso(http://www.discogs.com/release/774616) *Jukka Orma – kitara, laulu *Jouko Hohko – basso, kitara, laulu *Alf Forsman – rummut, lyömäsoittimet == Lähteet == * Discogs.com: Alangolla - Ismo Alangon lauluja Luokka:Vuoden 1986 EP:t Luokka:Sielun Veljien albumit
Hendrik Cornelis Siebers

Hendrik Cornelis Siebers (6. tammikuuta 1890 Surabaja, Jaava – 8. lokakuuta 1949) oli Indonesiassa syntynyt lintutieteilijä.Zoonomen Siebers tutki Indonesian itäosassa sijaitsevan Burun saaren linnustoa. Hän kuvaili ja nimesi saarelta kolme uutta lintulajia: burunlurikki (Charmosyna toxopei), sumbansieppo (Ficedula harterti) ja sumbanruskosieppo (Muscicapa segregata).ITIS == Lähteet == Luokka:Ornitologit Luokka:Vuonna 1890 syntyneet Luokka:Vuonna 1949 kuolleet
What If

What If voi tarkoittaa ainakin seuraavia: * ”What If”, Coldplayn kappale albumilta X & Y * ”What If”, Dina Garipovan kappale, jolla hän edusti Venäjää Eurovision laulukilpailussa 2015 * ”What If”, Frida Amundsenin kappale vuodelta 2014 * ”What If”, Jason Derulon kappale * What If (myös nimellä The F Word), Michael Dowsen ohjaama kanadalais-irlantilainen elokuva vuodelta 2013. * What If...?, sarjakuva, jossa esiintyy vaihtoehtoisia versioita Marvel Comicsin muista sarjakuvista tutuista tarinoista. * What If...?, Marvel Studiosin animaatiosarja vuodelta 2021.
Kroatian jääkiekkomaajoukkue

Kroatian jääkiekkomaajoukkue edustaa Kroatiaa kansainvälisissä jääkiekko- otteluissa. Maa liittyi Kansainvälisen jääkiekkoliiton IIHF:n jäseneksi keväällä 1992. Kroatian maajoukkue pelasi ensi kertaa maailmanmestaruuskilpailuissa vuonna 1994 C-sarjassa Barcelonassa. Nykyisin Kroatia pelaa enimmäkseen 1. ja 2. divisioonissa. Kroatialla oli vuonna 2021 vain runsaat 140 rekisteröitynyttä miesjääkiekkolijaa, mutta maassa oli tuolloin neljä jäähallia. == Sijoitukset == === Maailmanmestaruuskilpailuissa === * 1993 – C-sarjan karsinnat; 3. * 1994 – C2-sarja; 4. * 1995 – C2-sarja; 1. * 1996 – C-sarja; 8. * 1997 – D-sarja; 1. * 1998 – C-sarja; 5. * 1999 – C-sarja; 5. * 2000 – C-sarja; 3. * 2001 – 1. div., lohko B; 4. * 2002 – 1. div., lohko A; 5. * 2003 – 1. div., lohko B; 6. * 2004 – 2. div., lohko A; 2. * 2005 – 2. div., lohko B; 1. * 2006 – 1. div., lohko B; 6. * 2007 – 2. div., lohko A; 1. * 2008 – 1. div., lohko B; 5. * 2009 – 1. div., lohko A; 5. * 2010 – 1. div., lohko B; 6. * 2011 – 2. div., lohko B; 2. * 2012 – 2. div., lohko A; 3. * 2013 – 2. div., lohko A; 1. * 2014 – 1. div., lohko B; 2. * 2015 – 1. div., lohko B; 4. * 2016 – 1. div., lohko B; 4. * 2017 – 1. div., lohko B; 5. iihf.com * 2018 – 1. div., lohko B; 6. iihf.com * 2019 – 2. div., lohko A; 2.Events iihf.com * 2020 – 2. divisioonan A-lohkon turnaus peruttiin koronaviruspandemian vuoksi.Croatia iihf.com * 2021 – 2. divisioonan A-lohkon turnaus peruttiin koronaviruspandemian vuoksi. * 2022 – 2. div., lohko A; 3.Final iihf.com === IIHF:n maailmanranking === * 2003 – 31. * 2004 – 31. * 2005 – 30. * 2006 – 27. * 2007 – 28. * 2008 – 26. * 2009 – 26. * 2010 – 26. * 2011 – 27. * 2012 – 30. * 2013 – 29. * 2014 – 28. * 2015 – 27. * 2016 – 26. *2017 – 26. *2018 – 27. *2019 – 29. *2020 – 29. *2021 – 30. *2022, helmikuu – 31. ==NHL-pelaajat== *David Brine (s. Kanadassa) *Mark Dekanich (s. Kanadassa) *Mike Glumac (s. Kanadassa) *Alan Letang (s. Kanadassa) *Shaone Morrisonn (s. Kanadassa) *Andrew Murray (s. Kanadassa) *Joel Prpic (s. Kanadassa) *Borna Rendulić *Goran Bezina == Katso myös == * KHL Medveščak Zagreb ==Lähteet== == Aiheesta muualla == * Croatian Ice Hockey Federation home page * National Teams of ice Hockey Luokka:Kroatian jääkiekko Luokka:Jääkiekkomaajoukkueet
Dorothy Hyman

Dorothy Hyman (s. 9. toukokuuta 1941) on entinen brittiläinen pikajuoksija ja olympiamitalisti. Hyman kilpaili arvokisoissa jo 17-vuotiaana vuonna 1958. Tuolloin hän saavutti Kansainyhteisön kisoissa Cardiffissa kultaa 4 × 110 jaardin viestijuoksussa ajalla 45,37 s ja EM-kilpailuissa Tukholmassa hopeaa 4 × 100 metrin viestijuoksussa ajalla 46,0 s. Rooman 1960 olympialaisissa hän saavutti 100 metrillä hopeaa ajalla 11,3 s ja 200 metrillä pronssia ajalla 24,7 s. Molemmilla matkoilla hän hävisi selvästi Yhdysvaltain Wilma Rudolphille ja pidemmällä matkalla lisäksi Saksan Jutta Heinelle. Hyman osallistui myös 4 × 100 metrin viestiin, jossa Britannian joukkue hylättiin. Belgradin EM-kilpailuissa 1962 Hyman voitti 100 metrin juoksussa kultaa ajalla 11,3 s, 200 metrillä Jutta Heinen takana hopeaa ajalla 23,7 s sekä 4 × 100 metrin viestissä pronssia ajalla 44,9 s. Myöhemmin samana vuonna Perthissä käydyissä Kansainyhteisön kisoissa hän voitti kultaa 100 jaardin juoksussa ajalla 11,2 s ja 220 jaardin juoksussa ajalla 24,00 s sekä saavutti hopeaa 4 × 110 jaardin viestissä ajalla 46,81 s. Tokion 1964 olympialaisissa hän saavutti pronssia 4 × 100 metrin viestissä, jonka ankkuriosuuden juoksijana hän toi Britannian maaliin ajassa 44,0 s. Lisäksi hän sijoittui 100 metrillä kahdeksanneksi ajalla 11,9 s. ==Lähteet== * * * * Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1941 syntyneet Luokka:Elävät henkilöt
Daphne Slater

Daphne Slater (o.s. Arden, s. 29. joulukuuta 1941) on entinen brittiläinen pikajuoksija ja olympiamitalisti. Daphne Arden saavutti Belgradin EM- kilpailuissa 1962 pronssia 4 × 100 metrin viestijuoksussa ajalla 44,9 s sekä sijoittui neljänneksi 100 metrillä ajalla 11,5 s ja 200 metrillä ajalla 24,2 s. Tokion 1964 olympialaisissa hän saavutti pronssia toisen osuuden juoksijana 4 × 100 metrin viestissä ajalla 44,0 s. Lisäksi hän sijoittui 200 metrillä kahdeksanneksi ajalla 24,0 s. Avioiduttuaan Daphne Slater kilpaili vielä Budapestin EM-kilpailuissa 1966 ja sijoittui 4 × 100 metrin viestijuoksussa kuudenneksi ajalla 45,4 s. ==Lähteet== * * * Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1941 syntyneet Luokka:Elävät henkilöt
György Erdelyi

György Erdelyi (15. heinäkuuta 1947 – 24. kesäkuuta 2013) oli unkarilainen keihäänheittäjä. Erdelyi sijoittui Rooman EM-kilpailuissa 1974 keihäänheitossa kymmenenneksi tuloksella 78,06 m. Hänen ennätyksensä oli 2. toukokuuta 1976 Budapestissa heitetty 85,48 m. ==Lähteet== Luokka:Unkarilaiset keihäänheittäjät Luokka:Vuonna 1947 syntyneet Luokka:Vuonna 2013 kuolleet
Sándor Krasznai

Sándor Krasznai (14. joulukuuta 1932 Újpest – maaliskuu 2009) oli unkarilainen keihäänheittäjä. Krasznai sijoittui Bernin EM-kilpailuissa 1954 keihäänheitossa kahdeksanneksi tuloksella 68,45 m. Melbournen 1956 olympialaisissa hän sijoittui 13:nneksi. Hän edusti Unkaria 38 maaottelussa ja voitti kuusi Unkarin mestaruutta. Hänen ennätyksensä oli vuonna 1955 heitetty 78,04 metriä. ==Lähteet== * * Luokka:Unkarilaiset keihäänheittäjät Luokka:Vuonna 1932 syntyneet Luokka:Vuonna 2009 kuolleet
Timo Pulkkinen

Timo Jukka Pulkkinen (s. 12. helmikuuta 1965 Helsingin maalaiskunta) on suomalainen urheilutoimittaja, joka toimi 15 vuotta MTV Max -kanavan Formula 1 -lähetysten toimittajana ja nykyään Yleisradion moottoriurheilutoimittajana. Pulkkinen aloitti moottoriurheilutoimittajan uran jo 16-vuotiaana ja oli jo sitä ennen ottanut moottoriurheiluaiheisia valokuvia parin vuoden ajan. Ensimmäisen autokilpailunsa Pulkkinen kuulutti Nurmijärvellä 16-vuotiaana, ja teki sen jälkeen kenttäkuulutustöitä lukemattomissa suomalaisissa moottoriurheilutapahtumissa. Pulkkinen on toiminut kenttäkuuluttajana mm. surullisessa helikopterionnettomuuden käsittäneessä Ahveniston kisassa. Hän toimi yhtäjaksoisesti Jyväskylän Suurajojen ja Neste Ralli Finlandin kuuluttajana 20 vuotta. Pulkkinen toimi MTV F1-tiimin jäsenenä 15 kautta (2000–2015) selostaen paikan päällä Formula ykkösiä. Hänellä on suomalaisista toiseksi eniten perättäin seurattuja Formula ykkösten GP- kisoja. Kaikkiaan hän on nähnyt paikanpäältä yli 230 GP kilpailua ja yli 100 MM-Rallia. Urallaan hän on ollut toimittajana tai kilpailijana yhteensä yli tuhannessa moottoriurheilutapahtumassa. Hän on omien sanojensa mukaan lentänyt selostusmatkoillaan 75 kertaa maapallon ympäri. Vuodesta 2016 lähtien hän selostaa moottoriurheilua Yleisradiolle. Timo Pulkkisen veli Tomi Pulkkinen on toiminut suomalaisten F1-lähetysten televisiokuvaajana vuodesta 1998 alkaen yli 250 GP-kisassa ja jatkaa edelleen. Timo Pulkkisen isä on juontaja ja televisioesiintyjä Jorma Pulkkinen. == Lähteet == == Aiheesta muualla == * Timo Pulkkisen haastattelu Luokka:Suomalaiset urheilutoimittajat Luokka:Vuonna 1965 syntyneet Luokka:Elävät henkilöt
Sumbanruskosieppo

Sumbanruskosieppo (Muscicapa segregata) on indonesialainen hyönteissyöjälintu. Sumbanruskosieppo elää Burun saaren metsissä Itä-Indonesiassa. Laji on aikoinaan erotettu ruskosieposta (Muscicapa dauurica). Sumbanruskosiepon kanta on mahdollisesti taantunut metsien hakkuiden takia. == Lähteet == *ITIS: Muscicapa segregata === Viitteet === Luokka:Siepot
Kookosmaito

thumb|Kookosmaitoa kulhossa. Kookosmaito on kookospähkinän siemenvalkuaisesta tehtyä maitomaista nestettä. Sen väri ja täyteläinen maku johtuvat runsaasta öljypitoisuudesta ja sokereista. Malesiassa, Bruneissa ja Indonesiassa kookosmaito on nimeltään santan, Filippiineillä taas gata. Thaimaassa nimitys on ga-ti, ja sitä käytetään monissa thaimaalaisissa ruokalajeissa. Kookosmaitoa ei pidä sekoittaa kookospähkinässä olevaan nesteeseen eli kookosveteen, joka häviää hedelmän vanhetessa, vaikka tätäkin voidaan joissakin yhteyksissä nimittää kookosmaidoksi. Kookosmaito on Aasiassa yleisimpiä ruoka-aineksia. Sitä käytetään keittoihin, kastikkeisiin, jälkiruokiin ja leivonnaisiin. Se on raaka-aineena monissa vegaanisissa ja maidottomissa ruoissa. Kookos, josta kookosmaito on tehty, sisältää paljon kuitua ja lyhytketjuisia rasvahappoja ja näin ollen edistää suoliston toimintaa ja vähentää tulehdus- ja verenvuotovaivoja. Se myös nopeuttaa aineenvaihduntaa. == Lähteet == == Aiheesta muualla == * Luokka:Maidon korvikkeet Luokka:Seulonnan keskeiset artikkelit de:Kokospalme#Kokosmilch ml:നാളികേരം#തേങ്ങാപ്പാൽ
Wayang

Wayang on useiden eri Jaavalaisten, Balilaisten ja Lombokilaisten teatterilajien yleisnimi. Wayang kulit purwa on Jaavalaisen varjonukketeatterin muoto. Teatteriesitysten aiheet ovat usein hindulaisista eepoksista, minkä lisäksi ne ovat saaneet vaikutteita tuhansia vuosia vanhoista animistisista rituaaleista. Varjonukketeatteri on edelleen suosittu teatterilaji ja se on myös osa Unescon aineettoman kulttuuriperinnön luetteloa. Wayang-tyylillä voidaan viitata lisäksi kuvanveiston ja maalaustaiteen tyyleihin, joiden ihmishahmoihin varjonukketeatteri on vaikuttanut. ==Historia== Wayang on mahdollisesti Indonesian teatterin vanhin muoto. Se on saanut vaikutteita tuhansia vuosia vanhoista animistisista palvontarituaaleista. Teatterillisia tyylejä varjonukketeatteriin saapui hindulaisuuden leviämisen myötä ajanlaskun alun paikkeilla. Tyypillisesti varjoteatteria esitettiin paikallisten kuningaskuntien hoveissa. Varjonukketeatterit ovat edelleen suosittuja. Nykyisin esityksiin on lisätty nykyaikaisempia piirteitä, kuten komediaa ja pop-musiikkia. Wayang-teatteri lisättiin Unescon aineettoman kulttuuriperinnön luetteloon Indonesialaisena kohteena vuonna 2008. Kuvanveiston ja maalaustaiteen wayang-tyyli alkoi Itä- Jaavalla 1000-luvun paikkeilla, josta se levisi edelleen esimerkiksi Keski- Jaavalle ja Balille. Keski-Jaavalla tuuli sai vaikutteita islamista. Balilla tyyli on edelleen elinvoimainen maalaustaiteen perinne. ==Piirteet== Wayang- teatterin aiheet liittyvät usein hindulaisiin suureepoksiin Ramayanaan ja Mahabharataan. Näitä aiheita käsitteleviin teatterimuotoja kutsutaan joskus myös nimellä purwa eli muinainen. Jaavan varjonukketeatteri eli wayang kulit purwa -teatterin näytelmien aihe on usein hyvän ja pahan kamppailu. Tarinat symboloivat myös ihmisen elinkaarta syntymästä kuolemaan. Wayang-teatterin esityksissä käytetään pääsääntöisesti kahta eri nukketyyppiä, kolmiulotteista puista nukkea (wayang klitik) ja litteää varjonukkea (wayang kulit). Varjonuket leikataan nahasta pitsimäisesti ja ne maalataan värikkäiksi. Varjoteatterin kertoja eli dalang istuu varjokankaan takana. Varjokankaalle heijastetaan nukkejen varjokuvat. Hyvät hahmot heijastetaan oikealle ja pahat vasemmalle. Nukkejen liikkeitä ohjataan ohuilla kepeillä. Kertoja esittää myös ääntään muutellen eri hahmojen repliikit. Tapahtumien kulkua kuvaillaan resitoimalla pathet-moodin sävelikköä. Dalang on myös teatterin orkesterinjohtaja. Hän näyttää gamelan-orkesterin jäsenille merkkejä eri musiikkikappalieden aloittamisesta. Perinteinen esitys kestää koko yön, tai noin yhdeksän tuntia. Nykyisin tosin esitetään myös lyhyempiä esityksiä. Wayang-tyylistä puhuttaessa viitataan kuvanveiston ja maalaustaiteen tyyleihin, joissa ihmishahmot kuvataan varjonukketeatterin hahmojen mukaisesti. ==Lähteet== Luokka:Indonesialainen kulttuuri Luokka:Nukketeatteri Luokka:Unescon aineettoman kulttuurin perintökohteet Luokka:Seulonnan keskeiset artikkelit
Cymbeline

Cymbeline on William Shakespearen kirjoittama, melko harvoin esitetty näytelmä, joka luokitellaan historialliseksi romanssiksi. Cymbeline on kuningas ja isä, joka on ajautumassa täydelliseen katastrofiin sekä poliittisesti että perheensä kanssa. Rooman valtakunnan sotilaat ovat nousemassa maihin ja Britannia on vaarassa tulla suurvallan murskaamaksi, kuningaskunnan suunnan määrää juonitteleva kuningatar. Näytelmä kertoo viattomuudesta ja kateudesta, katoamisista ja jälleennäkemisestä sekä ennen kaikkea anteeksiannosta. Cymbeline sijoittuu aikaan, jolloin Britannia oli osa Rooman valtakuntaa. Sen päähenkilöinä on kelttiläinen Britannian kuningas Cymbeline eli Cunobelinus, hänen tyttärensä Imogen ja tämän alempisäätyinen kosija Posthumus Leonatus. Mukana on myös Posthumuksen petollinen ystävä Iachimo, ja kuningatar, joka on Imogenin paha äitipuoli. == Elokuvaversiot == Cymbeline on filmattu ainakin vuonna 1913 Yhdysvalloissa (Lucius Hendersonin ohjaus) ja Saksassa 1925 (Ludwig Bergerin ohjaus). Vuonna 1981 näytelmä ilmestyi videolla, ohjaajana Patrick Tucker. Elijah Moshinskyn ohjaamassa vuoden 1982 televisioversiossa, jonka tuotti BBC, oli Imogenina Helen Mirren. Vuonna 2000 ilmestyi saksalainen televisioversio, jonka ohjasi Dieter Dorn.IMDB Vuonna 2014 julkaistiin modernisoitu versio, jonka ohjasi Michael Almereyda. == Suomennos == Joel Elstelä on suomentanut ja sovittanut näytelmän teatteri Beowulfille, joka esitti sen kesäteatterissa 1993.Teatteri Beowulf * == Katso myös == * Luettelo William Shakespearen näytelmien elokuvasovituksista == Lähteet == == Aiheesta muualla == * Risto Niemi- Pynttäri: Onnellinen loppu, valepukujen riisuminen ja jälleennäkeminen. Maailmankirjat 2011. Luokka:Shakespearen näytelmät
Ikat

Ikat ("solmia"Indonesia, s. 32) eli ikkat, ikatti on värjäysmenetelmä, jossa kudokseen käytettävät langat värjätään etukäteen niin, että ne kudottaessa muodostavat tietynlaisia kuvioita Nimitystä käytetään myös kudonnaistyypistä, johon käytetään solmuvärjäyksen tyylisellä menetelmällä ennen kudontaa värjättyä kudetta tai lointa. Japanissa tekniikka tunnetaan nimellä kasuri tai egasuri, suomalaisessa kansanperinteessä flammuvärjäys tai täplävärjäys. Kaksoisikat syntyy, kun sekä kude että loimi värjätään ennen kudontaa. Värjäys suoritetaan tietyn laskelman mukaan niin, että loimi tai kudelangat sidotaan siten, että vain tarkoin määrätyt osat langoista värjäytyvät. Prosessia toistetaan niin kauan, että langat ovat halutulla tavalla värjäytyneet. Tyypillisessä ikattivärjäyksellä tehdyssä työssä, esimerkiksi matossa kuvioiden ääriviivat eivät ole täysin selkeät, vaan näyttävät aivan kuin läikehtivän. Ikattia on kahta tyyppiä: * I) Ns. kudeikatti, joka on tyypillinen läntiselle Aasialle. * II) Ns. loimi-ikatti, joka on nimenomaan Indonesiassa yleinen Näiden kahden yhdistelmä ns. kaksoisikatti on käytössä Indonesiassa, Japanissa ja Intiassa ja jonkin verran myös Euroopassa. thumb ==Patolu-kangas== Gujaratin silkkistä patolu-kangasta on valmistettu ainakin 1500-luvulta alkaen. Sitä pidetään kaksoisikateista taidokkaimpana. Intiasta tuotiin paljon patolu-kankaita Indonesiaan ja niitä jäljiteltiin erityisesti Jaavalla. Intiassa tehtiin vientiä varten sekä materiaalinsa että laatunsa, kokonsa ja jopa kuviointinsakin puolesta erilaisia kankaita kuin kotimaassa käytetyt. ==Ns. gringsing-kaksoisikatit== Indonesian ikateista ovat kuuluisimpia puuvillaiset ns. gringsing-kaksoisikatit, joita valmistetaan Balin Tengananin kylässä. Ne eivät ilmeisesti ole saaneet vaikutteita Intian patolu-kankaista. Kankaan nimi gringsing tarkoittaa ”ei sairas”. Kudonnaisten uskottiin suojelevan pahalta ja niitä käytettiin rituaaleissa. Merkittäviä ikatti-perinteitä on Balin lisäksi Sumballa, Floresissa,Timorilla, Sulawesissa, Sumatralla sekä useilla Nusatenggaran saarilla. Muilla saarilla ikatit ovat arvostettuja tuontikankaita. Indonesissa ikatteja käytetään sekä arkipukeutumisessa että juhla-asuissa. Hienoimmat ikatit ovat perintökalleuksia. Myös hautauskankaina on käytetty ikatteja. ==Lähteet== * ===Viitteet=== == Aiheesta muualla == Luokka:Indonesialainen kulttuuri Luokka:Japanilainen kulttuuri Luokka:Kudonta Luokka:Värjäys Luokka:Suomalainen kansankulttuuri
Songket

Songket on kangas, joka kuuluu brokadeihin Se kudotaan käsin silkistä tai puuvillasta, kuvio syntyy kulta- tai hopealangalla. Metallilanka antaa kankaalle kiiltävän hohteen. Metallilanka kudotaan kuteen joukkoon. Sana songket on peräisin malaijin sanasta menyongket, "kirjailla kulta- tai hopealangalla". Songket on ylellisyystuote, jota perinteisesti käytetään juhlatilaisuuksissa hartiahuivina eli sarongina tai päähän solmittuna. Tanjak- ja songket-kampauksia käytettiin Malesian sulttanaattien hoveissa."The Art of Songket" Songketia ovat perinteisesti kutoneet musliminaiset ja nuoret tytöt, mutta nykyisin joskus pojat ja miehetkin harrastavat niiden kutomista.Cloths of Sumatra: Indonesia’s Songkets from Ceremony to Commodity, Cantor Art Gallery, Worcester, Massachusetts, 2007 ==Lähteet== * Anne Summerfield, John Summerfield, Walk in Splendor: Ceremonial Dress and the Minangkabau, UCLA, 1999, ISBN 0-930741-73-0 ===Viitteet=== ==Aiheesta muualla== *Smith, Holly S. Aceh Art and Culture (Kuala Lumpur: Oxford University Press), 1997. Luokka:Kangaslajit Luokka:Indonesialainen kulttuuri
Sumbansieppo

Sumbansieppo (Ficedula harterti) on kotoperäinen indonesialainen hyönteissyöjälintu. Sumbansieppo elää ainoastaan Burun saaren metsissä Itä- Indonesiassa. Lajin elinympäristön laajuus on 20 000–50 000 neliökilometriä. Siebers nimesi lajin Ernst Hartertin kunniaksi. Sumbansieppo käyttää pääasiassa ravinnokseen Burun saaren metsissä eläviä metsäheinäsirkkoja. Sumbansiepon tunnistaa punaisesta pyrstöhöyhenestä ja vihreästä nokkaviivasta. == Lähteet == * Oriental Bird Club Image (kuva) *ITIS: Ficedula harterti === Viitteet === Luokka:Siepot
Debra Jo Rupp

Debra Jo Rupp (s. 24. helmikuuta 1951 Glendale, Kalifornia) on yhdysvaltalainen näyttelijä. Hänen tunnetuin roolinsa on ollut komediasarjassa 70's Show, jossa hän näytteli Ericin äitiä Kitty Formania vuosina 1998–2006. Rupp on vieraillut monissa televisiosarjoissa muun muassa Frendeissä, Seinfeldissä ja L.A. Law:ssa. Lisäksi hän on näytellyt sivurooleissa elokuvissa Big – isoksi yhdessä yössä (1988) ja Kuolema pukee häntä (1992). ==Aiheesta muualla== * Luokka:Yhdysvaltalaiset näyttelijät Luokka:Vuonna 1951 syntyneet Luokka:Elävät henkilöt
Moby Dick (vuoden 1998 elokuva)

Moby Dick on vuonna 1998 valmistunut yhdysvaltalainen elokuva. Se on filmatisointi Herman Melvillen kirjoittamasta kirjasta nimeltä Moby Dick. Elokuva on kolmas filmatisointi Melvillen kirjasta, ja sen on ohjannut Franc Roddam ja tuottanut Francis Ford Coppola. == Pääosissa == == Muita filmatisointeja samasta kirjasta == * Moby Dick (vuoden 1930 elokuva) * Moby Dick – valkoinen valas == Aiheesta muualla == *Arvostelu elokuvasta == Lähteet == * Luokka:Vuoden 1998 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset seikkailuelokuvat Luokka:Elokuvat merenkulusta
Combat Flight Simulator

Combat flight simulator on Microsoftin julkaisema lentosimulaattoripelisarja. Se eroaa Microsoftin tunnetuimmasta Microsoft Flight Simulator -pelisarjasta siten, että siinä lennetään sotilaslentokoneilla. Sarjaan kuuluu seuraavat pelit: * Combat Flight Simulator WWII Europe Series * Combat Flight Simulator 2 * Combat Flight Simulator 3: Battle for Europe Luokka:Lentosimulaattorit Luokka:Windows-pelit Luokka:Microsoftin ohjelmistot
Helena Waris

Helena Waris (s. 1970) on suomalainen kirjailija. Hän on kirjoittanut erityisesti fantasiaa. Waris vietti lapsuutensa Kiteellä Pohjois-Karjalassa. 13-vuotiaana hän muutti Mikkeliin, missä hän kirjoitti ylioppilaaksi vuonna 1990. Waris on opiskellut puutarhuriksi. Hän asuu Ristiinassa. Vuonna 2009 ilmestyi Wariksen esikoisromaani ja Pohjankontu-trilogian aloitusosa Uniin piirretty polku. Sarjan toinen osa Sudenlapset ilmestyi vuonna 2011 ja päätösosa Talviverinen 2013. Kaikki kolme osaa voittivat Suomen Tolkien-seuran vuoden parhaalle suomalaiselle fantasiakirjalle myöntämän Kuvastaja-palkinnon. Uniin piirretystä polusta on tehty Saara Leutolan ohjaama lyhytelokuva Noidantuli, joka sai ensi-iltansa keväällä 2015. Vuonna 2014 ilmestyi Wariksen neljäs fantasiaromaani Vuori. Myös se voitti Kuvastaja-palkinnon. Syksyllä 2015 ilmestyi Wariksen yhdessä puolisonsa Janne Nykäsen kanssa kirjoittamansa teos Entropia, joka on dystopia tulevaisuuden Suomesta. Vuonna 2016 Waris sai Kaarina Helakisa -palkinnon. ==Teokset== * * * * * * * * * * * * * * == Lähteet == == Aiheesta muualla == * * Majander, Antti: Kummastuttaa pientä kulkijaa HS.fi. 13.5.2009. * Helena Miettinen: Uniin piirretty polku. Helsingin Sanomat 13.5.2009. * Helena Waris – Pohjankonnun valtiatar Tähtivaeltaja 3/2013. Luokka:Suomalaiset fantasiakirjailijat Luokka:Vuonna 1970 syntyneet Luokka:Elävät henkilöt
Kuningas Abdilazizin kansainvälinen lentoasema

thumb|Hajj-terminaali Kuningas Abdilazizin kansainvälinen lentoasema () ) on kansainvälinen lentoasema Jeddan lähellä Saudi-Arabiassa. Se avattiin käyttöön vuonna 1981.Asiarooms.com: Jeddah International Airport Lentoaseman kautta kulki 11 248 000 matkustajaa vuonna 2003.A-Z World Airports Lentoasema on nimetty Saudi-Arabian perustajan, Ibn Sa’udin mukaan. ==Lähteet== Luokka:Saudi-Arabian lentoasemat Luokka:Jedda
Lahden Kirjamessut

Lahden Kirjamessut on Lahdessa vuosittain maaliskuussa järjestettävä kirjallisuustapahtuma. Messut järjestettiin ensimmäisen kerran 2008. Lahti Hallissa järjestettävässä tapahtumassa vieraili vuonna 2008 noin 4000 kävijää. Messujen yhteydessä järjestetään myös antiikkimessut. Sarjakuva on messujen yksi painopisteistä. Lahtelainen Puupäähatulla palkittu sarjakuvataiteilija Marko Turunen toteuttaa messujen päänäyttelyn. Lahden Kirjamessujen neuvonantajina toimivat runoilija, suomentaja ja kustantaja Leevi Lehto sekä suomentaja, Suomen Penin puheenjohtaja Jukka Mallinen. == Lähteet == ==Aiheesta muualla== * Lahden Kirjamessut Luokka:Suomen kirjallisuustapahtumat Luokka:Lahden tapahtumat Luokka:Kirjamessut
Tikkala

Tikkala voi tarkoittaa seuraavia: ==Paikannimenä== *Tikkala, kylä Tohmajärvellä *Tikkala, Mikkelin kaupunginosa *Tikkala, kylä Korpilahdella, Jyväskylässä *Tikkala, kylä entisessä Viipurin maalaiskunnassa Suomen Neuvostoliitolle luovuttamalla alueella ==Sukunimenä== *Arvi Tikkala (1906–1940), näyttelijä ja laulaja *Kari Tikkala, orkesterimuusikko, fagotisti (Arvi Tikkalan pojan poika) *Kari Tikkala (s. 1963), pianisti ja cembalisti Luokka:Sukunimet
The Cathedral and the Bazaar

The Cathedral and the Bazaar on Eric S. Raymondin avoimen lähdekoodin ohjelmistotuotannon menetelmistä kirjoittama essee, joka perustuu hänen havaintoihinsa Linuxin ja Fetchmailin kehitystyöstä. Essee julkistettiin ensi kerran Linux-kongressissa 27. toukokuuta 1997 ja julkaistiin painetussa muodossa 1999. == Sisältö == Esseessä asetetaan vastakkain kaksi erilaista vapaan ohjelmiston kehittämismetodia: *Katedraalimalli, jossa lähdekoodi julkistetaan vakaiden versioiden mukana, mutta versiojulkistusten väliaikoina kirjoitettu koodi on vain rajattuun ydinryhmään kuuluvien ohjelmistokehittäjien saatavilla. GNU Emacs ja GCC ovat kirjassa annetut esimerkit. *Basaarimalli, jossa ohjelmaa kehitetään avoimesti internetin välityksellä toimivan yhteisön kanssa. Esseessä kunnia mallin keksimisestä annetaan Linus Torvaldsille. Raymond myös kertoo, kuinka hän itse sovelsi mallia tietoisesti kehittäessään Fetchmailia, ja millaisia kokemuksia hän sai projektin aikana avoimen lähdekoodin yhteisön toiminnasta. Torvaldsin käyttämäksi kehitysmalliksi kuvataan release early and often, delegate everything you can, be open to the point of promiscuity: julkaise varhain ja usein; delegoi kaikki minkä voit; ole avoin umpimähkäisyyteen asti. Raymond ehdottaa, että Torvaldsin suurin ja merkittävin keksintö ei ollut itse ydin, vaan sen kehitykseen käytetty malli. Raymond kehuu Torvaldsin kykyä tuottaa käyttöjärjestelmän ydin, mutta innovaatioiden sijaan Torvaldsin kyvyt loistavat insinöörimäisen suunnittelun ja ongelmien välttämisen laadussa. Esseen keskeisin väittämä on Linuksen laiksi kutsuttu lause given enough eyeballs, all bugs are shallow. Eli: mitä paremmin koodi on laajan yleisön saatavilla testaukseen, käyttöön ja kokeiluun, sitä nopeammin kaikenlaiset ohjelmavirheet, bugit, häviävät tuotteesta. Sitä vastoin katedraalimallissa ylenmääräinen aika ja työpanos kuluvat samantapaisten virheiden jäljittämiseen, koska koodi on vain harvojen kehittäjien ulottuvilla. Richard Stallman mainitaan vapaan ohjelmiston käsitteen kehittäjäksi ja se keskittyy siihen, mitä ohjelmiston vastaanottaja saa ohjelmistolla tehdä. Avoin lähdekoodi keskittyy käytännön seurauksiin. Essee kiinnittää huomiota vapaan ohjelmiston vaikutuksiin ohjelmistokehitysmenetelmiin. == Vaikutus == Essee auttoi useimpia vapaan lähdekoodin ohjelmistoja kehittäviä tahoja omaksumaan basaarityylisen työtavan joko kokonaan tai osittain. Alun perin katedraalimallin kehitysprojektit GNU Emacs ja GCC siirtyivät sittemmin basaarimallin käyttöön. Esseellä oli huomattava vaikutus siihen, että Netscape vapautti selaimensa lähdekoodin, mikä johti lopulta Mozilla-projektin syntyynEpilog: Netscape Embraces the Bazaar, haettu 5.12.2008. Kun O'Reilly- kustantamo julkaisi esseen painetussa muodossa 1999, tapahtuma merkitsi uutta merkkipaalua. The Cathedral and the Bazaar -kirjasta tuli ensimmäinen kaupallisesti julkaistu kirjallinen teos, joka käyttää vapaata Open Publication License -lupaehtoa. == Lähteet == == Aiheesta muualla == *Esseen online-versio Luokka:Kirjat tietotekniikasta Luokka:Vuoden 1999 kirjat Luokka:Esseet
Nokia 7610 Supernova

Nokia 7610 Supernova on Nokian matkapuhelinmalli, joka tuli myyntiin elokuussa 2008. Nokian suositushinta puhelinmallille on 220–270 euroa. Matkapuhelimessa on 3,2 megapikselin kamera, peilipinta ja liukuva kansi. Supernovassa on myös paikka muistikortille. Siinä on radio, Bluetooth ja pakettidata. Puhelimella on myös mahdollista selata internet-sivustoja. == Aiheesta muualla == * Nokia 7610 Supernovan kuvaus Nokian sivustolla == Lähteet == 7610 Supernova Luokka:Vuoden 2008 matkapuhelimet
Gerry Cosby

Gerry Cosby (15. syyskuuta 1909 Roxbury, Massachusetts, Yhdysvallat – 26. marraskuuta 1996) oli yhdysvaltalainen jääkiekkoilija. Hän johti Yhdysvaltain maajoukkueen sen ensimmäiseen maailmanmestaruuteen vuoden 1933 maailmanmestaruuskisoissa. Hänet valittiin International Ice Hockey Federation Hall of Fameen vuonna 1997. ==Aiheesta muualla== * IIHF Hockey Hall of Fame bio * New York Times obituary Luokka:Yhdysvaltalaiset jääkiekkoilijat Luokka:Jääkiekon maailmanmestarit Luokka:Vuonna 1909 syntyneet Luokka:Vuonna 1996 kuolleet
Henrik Lund

Henrik Lund (29. syyskuuta 1875 – 6. kesäkuuta 1948) oli grönlantilainen lyyrikko, taiteilija ja pappi. Hän kirjoitti sanat Grönlannin kansallislauluun, Nunarput utoqqarsuanngoravitiin. == Lähteet == Luokka:Grönlantilaiset henkilöt Luokka:Vuonna 1875 syntyneet Luokka:Vuonna 1948 kuolleet Luokka:Papit
Ydinkäyttöinen lentokone

Ydinkäyttöinen lentokone on lentokone, jonka moottoreissa hyödynnetään ydinvoimaa. Sekä Yhdysvallat että Neuvostoliitto suunnittelivat ydinlentokoneita 1950- ja 1960-luvuilla, ja prototyypit valmistuivat koelentokäyttöön. Koneita suunniteltiin erittäin pitkän lentomatkan pommikoneiksi. Teoriassa ydinreaktorilla varustettu pommittaja olisi voinut päivystää ilmassa parin viikon ajan. ==Suunnitelmat Yhdysvalloissa== Ydinvoimalla toimivan lentokoneen suunnittelu aloitettiin NEPA-projektin (Nuclear Energy for the Propulsion of Aircraft) puitteissa jo vuonna 1946. 1951 NEPAn tietojen perusteella käynnistettiin ANP-projekti (Aircraft Nuclear Propulsion). Tässä projektissa kaksi Convair B-36-pommikonetta otettiin muokattavaksi X-6-koekoneiksi. Ilmajäähdytteinen 3 MW ydinreaktori asennettiin koekoneen pommitilaan ja todettiin toimivaksi. Koneen moottorit olivat tavanomaiset Convair-36-koneen moottorit, eikä ydinreaktoria kokeiltu voimanlähteenä. Ohjelma peruttiin ennen kuin koneita oli saatu valmiiksi. Project Pluto puolestaan oli suunnitelma rakentaa ydinenergaa hyväksikäyttävä risteilyohjus. Tämäkin suunnitelma peruttiin. ==Suunnitelmat Neuvostoliitossa== Neuvostoliittolaiset pääsivät tutkimuksissaan pidemmälle. Kaksi valmista Tupolev Tu-119 -konetta valmistui koelentoihin. Nämäkin hylättiin pian liian suurten turvallisuusriskien johdosta. Tu-119 perustui edelleen käytössä olevaan Tupolev Tu-95 -pommikoneeseen. Luokka:Toteutumattomat lentokonesuunnitelmat Luokka:Toteutumattomat sotilaskalustot Luokka:Ydinvoima
Moby Dick (täsmennyssivu)

Moby Dick tarkoittaa seuraavia asioita: * Moby Dick, Herman Melvillen romaani vuodelta 1851 * Moby Dick, Led Zeppelinin kappale * Moby Dick, satamayhtiö * Valkoinen valas, vuoden 1930 elokuva * Moby Dick – valkoinen valas, vuoden 1956 elokuva * Moby Dick, vuoden 1998 elokuva. * Moby Dick, unkarilainen heavy/thrash metal-yhtye.
Turhaa lemmen touhua

Turhaa lemmen touhua () on William Shakespearen 1590-luvun puolivälissä kirjoittama komedia. Se kertoo Navarran kuninkaasta ja kolmesta aatelismiehestä, jotka vannovat paneutuvansa opintoihinsa kolmeksi vuodeksi, ja pidättäytyvänsä tämän ajan naisseurasta. Navarraan saapuu ranskalainen prinsessa hovinaisineen, ja valan tehneet nuorukaiset tietysti rakastuvat näihin. Näytelmään kuuluu laulu, jonka eräs tutkija tunnisti. Kolmannen näytöksen alkuun on käsikirjoituskopioissa kirjoitettu sana "Concolinel", mutta alkujaan siinä on lukenut "Qvand Colinet", joka on Shakespearen aikana suosittu ranskalainen pilkkalaulu miehen sukupuolielimestä. == Elokuvasovituksia == Kenneth Branagh ohjasi näytelmän pohjalta vuonna 2000 musikaalielokuvan ja sijoitti sen 1930-luvulle.Arvostelu MTV Viihde Televisio- ja elokuvasovituksia on tehty useita sekä ennen että jälkeen sen.IMDB Katso myös Luettelo William Shakespearen näytelmien elokuvasovituksista. == Suomennokset == * Turhaa lemmen touhua (suom. Paavo Cajander) Teoksessa Shakespearen kootut draamat 2, WSOY, 1950 * * Turhaa lemmen touhua, Joel Elstelän käännös ja sovitus teatteri Beowulfille 1995.Beowulf (julkaisematon) == Lähteet == == Aiheesta muualla == * Risto Niemi-Pynttäri: Shakespearen Turhaa lemmen touhua, Maailman kirjat Luokka:Shakespearen näytelmät
Läntinen Nusa Tenggara

Läntinen Nusa Tenggara () on Indonesian provinssi. Se sijaitsee Pienillä Sundasaarilla ja provinssin alue muodostaa saariston länsiosan, lukuun ottamatta oman provinssinsa muodostamaa Balia. Provinssin suurin saari on Sumbawa provinssin itäosassa ja toiseksi suurin Lombok länsiosassa. Provinssin pääkaupunki on Mataram, joka sijaitsee Lombokin saarella. Provinssin alueella asuu 4,5 miljoonaa ihmistä. Sasak-kansa on provinssin suurin etninen ryhmä. He asuvat pääosin Lombokin saarella ja he muodostavat yli kaksi kolmannesta provinssin väkiluvusta. He puhuvat äidinkieleltään sasakin kieltä ja uskonnoltaan he ovat muslimeja. Vuonna 2002 YK:n kehitysohjelma luokitteli Läntisen Nusa Tenggaran Indonesian vähiten kehittyneeksi provinssiksi. Sitä ovat vaivanneet kulkutaudit ja aliravitsemus. Alueella on tulivuoria ja maanjäristyksiä. Vuoden 2007 lopussa provinssia tärisytti 6,7 richterin maanjäristys. Kesällä 2008 seuraava maanjäristys tuhosi asuinrakennuksia. == Lähteet == Luokka:Indonesian provinssit
Petri Laine

Petri Laine (s, 1969) on suomalainen tieteis- ja kauhukirjailija. Turbator julkaisi Laineen tieteisnovellikokoelman Taivaan kaikki värit vuonna 2008 ja kauhunovellikokoelman Surunkorento vuonna 2009. Kauhu- ja jännitysromaani Haudattu sydän ilmestyi 2010. Laineen novelleja on julkaistu muun muassa Portti-lehdessä. Hän on mukana myös Turbatorin Tuhansien zombien maa -novelliantologiassa. == Teokset == * * * * == Aiheesta muualla == * Sari Peltoniemi: Kosmoskynän kymmenen kysymystä – Haastattelussa Petri Laine. Kosmoskynä 3/2004. * Arvosteluja novelleista Kosmoskynässä. * Kimmo Rantanen: Kirjallisilla reuna-alueilla. Turun sanomat 16.1.2009. * Matti Komulainen: Fantasiaa valosta ja varjoista. Turun sanomat 17.1.2010. * Otto Sinisalo: Surunkorento. Tähtivaeltaja 2/2010. Luokka:Suomalaiset kauhukirjailijat Luokka:Suomalaiset tieteiskirjailijat Luokka:Vuonna 1969 syntyneet Luokka:Elävät henkilöt